अकालमा मरेकाहरुको आत्मा भड्किन्छ भनेर मान्ने हो भने अन्यायपूर्वक मारिएका मानिसको परिवारले त्यो मर्ने मानिसको काजकिरिया नै नगर्ने अनि मार्ने अपराधीलाई त्यो भड्केको आत्माले तर्साउन र दुःख दियोस् भनेर छाडिदिनुपर्ने हो तर, कसैले त्यस्तो त गर्दैनन् । नेपालमा जनयुद्धका समयमा दशौं हजारले ज्यान गुमाए तर ज्यान गुमाएका कयौंको काजकिरिया पनि भएको छैन । ती सबै काजकिरिया नभएका सहिदहरु भूतप्रेत बन्थे भने मार्नेलाई पक्कै सताउने थिए । तर, यसरी सताएको त कतै सुनिदैंन । यसबाट पनि के पुष्टि हुन्छ भने न कुनै आत्मा भन्ने चीज छ, न त्यो भड्किन्छ नै ।
